**ОТЧЕТ**

**за дейността на НЧ „Пробуда - 2010“**

**с. Круша**

Уважаеми дами и господа,

Изминалия период премина под зловещата сянка на COVID пандемията. Целият свят беше ударен по всички направления- икономика, здравеопазване, доходи на населението и т.н. Последствията от пандемията не отминаха и нашето малко селце Круша. Беше блокирана активната дейност на читалището, които иначе в нормална обстановка чествахме общо, задружно с подходяща веселба. Три пъти се налагаше да отложим датата на общото събрание. Все пак и в такива трудни моменти чит. ръководство се стремеше и правеше всичко необходимо да покаже някаква жизненост, дейност макар и минимална. Какво успяхме да поддържаме в иначе трайно установените традиции на селото:

-Децата бяха готови за коледуване, но спуснатите указания попречиха за реализацията

-плах опит за честване на Бабин ден

- Трифон Зарезан- бяхме в готовност за отхлабване на анти- ковид мерките, но уви!

- 3 март сбра голяма част от селото. Отбелязахме го подобаващо. Слово за подвига на освободителите изнесе председателя на читалището Т. Харбалиев. Последваха изказвания на км. наместник Н. Минчев и писателя Стефан Ранов.

-8 март. Имахме готовност, но отново анти- ковид мерките ни попречиха

- Велик ден – бяха раздадени 17 бр. козунаци на стари и соц. слаби хора

-24 май – празникът беше честван тържествено, като младите таланти-децата, изнесоха богата културно-развлекателна програма, като бяха бурно изпратени с аплодисменти. Слово за делото на двамата братя Кирил и Методий изнесе председателя на читалището Т. Харбалиев.

-по инициатива на чит. ръководство и км. наместник беше реализирана една стара инициатива-изграждане на нов навес за дърва за читалището и кметството. Активно участие взеха Н. Минчев, Т. Харбалиев, Съби Събев, Йордан Желязков, Петър Пенов, Ангел Методиев. Фирма „Валенсия“ направи дарение на пясък, чакъл, цимент, битумни керемиди, а останалите материали бяха субсидирани от община Аврен.

-Н. Минчев и Т. Харбалиев изработиха и монтираха в парка на селото нова маса и пейки.

-По инициатива на председателя на читалището и км. наместник ловната дружина проведе трудов ден и пренесе дървата на кметството и читалището (10 м3) под новия навес.

Накрая искам да изразя благодарността на цялото чит. настоятелство към кметския наместник г-н Н. Минчев, който всячески подкрепяше нашите инициативи.

Пожелаван на новото ръководство да надгражда след нас за доброто на нашето китно селце Круша.

29.05.2021г.

С. Круша Председател:…………………….

 / Т. Харбалиев /